Asker Skiklubb

Asker Skiklubb (stiftet 14. desember 1889) er et norsk idrettslag fra Asker. 
Ved siste telling (31. desember 2016) et av Norges største idrettslag med 4720 medlemmer i henhold til idrettsregistreringen. 
Asker Skiklubb har 14 idrettsgrupper (alpin, bandy, barneidrett, friidrett, fotball, hopp, håndball, kajakk, langrenn, skiskyting, orientering, trim, turløp og volleyball). Asker Skiklubb og idrettsgruppene organiserer i tillegg  turorientering, skiorientering, kombinert, skicross, sandvolleyball og sandhåndball.
Asker Skiklubb eier 49980 m² i Asker sentrum, Føyka, i tillegg til at man disponerer ytterligere 40000 m². 
Anlegget er meget allsidig, og inneholder friidrettsbane med 500 sitteplasser (bygget 1999), gressbane (1950), 11-kunstgressbane med 1500 sitteplasser (2004/11), to 7-kunstgressbaner (2017), to sandhåndballbaner med 200 sitteplasser (2016), fem sandvolleyballbaner (2010/16), 1 km rulleskiløype (2016), to plastbelagte hoppbakker og skileikanlegg (2013) og stort klubbhus (1967/72/93). Det er 240 parkeringsplasser på Føyka
Klubben eier også en hytte, Vestlia, samt kajakkhus i Solheimsbukta.
Klubben har ansatt administrasjon, Daglig leder er Eva Sunde.
Klubbens formann er Bjørn Tangnes.
Asker Skiklubb arrangerer turlangrennet Vester-Gyllen, og landets eldste turorientering, Askeladden.


== Fotball ==
Fotballen er organisert med Asker Fotball Herrer som allianseidrettslag, for alle over 13 år.


=== Herrer ===

Skiklubbens herrelag i fotball var i hovedserien fra 1951 til 1959. Laget spilte i 2011-sesongen i Adeccoligaen,i 2019 i PostNord-ligaen (3-nivå).


=== Kvinner ===

Kvinnelaget i fotball vant seriegull i 1988, 1989, 1991, 1992, 1998 og 1999, og ble cupmester i 1984, 1990, 1991, 2000 og 2005. De var også i cupfinalen i 1985, 1988, 1992, 1993, 2001, 2004, 2006 og 2007. Foran sesongen 2009 ble toppsatsingen avsluttet og serieplassen ble overført til  Stabæk Fotball Kvinner. I 2019 spiller klubben i 3. divisjon.


== Kjente utøvere ==
Klubbmedlemmer med internasjonale gullmedaljer som senior:

Halvard Hanevold, 3 OL og 4 VM-gull skiskyting, 22 internasjonale medaljer, OL-deltager i 1994, 1998, 2002, 2006, 2010
Halvor Egner Granerud, Vinner av World Cup sammenlagt 20/21, VM-gull i Skiflyving, lag 2020, bronse i 2022, VM-sølv Skiflyving 2020, VM-sølv Mix-lag 2021. OL-deltager i 2022
Kristin Bekkevold, OL-gull fotball 2000
Anita Rapp, OL-gull fotball 2000
Monica Knudsen, OL-gull fotball 2000
Hege Riise, OL-gull fotball 2000
Tom Stiansen, VM-gull alpint 1997, slalåm, OL-deltager i 1992, 1998 og 2002
Tom Hilde, hopp, VM-sølv hopp 2009, OL-bronse lag 2010, OL-deltager i 2010
Stine Kirkevik, 4 VM-gull 2004 x2 og 2005 x2, EM-gull 2006  skiorientering
Hege Gunnerød, VM-gull fotball 1995
Linda Medalen, VM-gull fotball 1995, OL-deltager i 1996
Tina Svensson, VM-gull fotball 1995, OL-deltager i 1996
Kristin Sandberg, VM-gull fotball 1995
Tone Gunn Frustøl, VM-gull fotball 1995, OL-deltager i 1996
Kari Nielsen, EM-gull fotball 1987
Gunn Nyborg, EM-gull fotball 1987
Eivind Tonna, EM-gull skiorientering 2003Klubbmedlemmer med internasjonale medaljer som junior:

Stine Kirkevik, VM-gull 1997 x2 og 2005 x2, EM-gull 2006  skiorientering
Simen Grimsrud, VM-gull laghopp 2012
Jo Sondre Solhaug, U23-EM-gull 2011, kajakk
Halvor Egner Granerud, VM-gull laghopp 2015, VM-sølv laghopp 2016, Gull nordisk laghopp 2012
Harald Østberg Amundsen, VM-gull 20 km skibytte 2018, langrennsstafett 2018 og 2017Andre:

Arne Bakker, Ekebergs æresprisPer Fossum, OL-deltager i 1936
Sverre Lassen-Urdahl, OL-deltager i 1948
Dagny Jørgensen, OL-deltager i 1952
Inger Jørgensen, OL-deltager i 1956
Odd Hammernes, OL-deltager i 1976


== Eksterne lenker ==
(no) Offisielt nettsted